b'\n_START_ARTICLE_\nGrb Ob\xc4\x8dine \xc5\xa0kofja Loka\n_START_PARAGRAPH_\nGrb Ob\xc4\x8dine \xc5\xa0kofja Loka je dolo\xc4\x8den v Odloku o grbu, zastavi, prazniku in pe\xc4\x8datu Ob\xc4\x8dine \xc5\xa0kofja Loka, objavljenem v UL RS, 23/97. Grb je upodobljen na \xc5\xa1\xc4\x8ditu z naslednjo vsebino: v zelenem polju stoji na \xc4\x8drni podlagi zlati grad z glavnim stolpom in dvema stranskima. Stolpi imajo sto\xc5\xbe\xc4\x8dasto streho. V sredini obzidja so vhodna vrata, znotraj katerih je narisana \xc4\x8drna \xc4\x8drnska glava z zlatim uhanom ter krono, ustnicami in ovratnikom, ki so rde\xc4\x8de barve.'